Document ID: /roh_data/filtered/fineweb-2-filterrobots_roh.jsonl.gz/19526

Mardi, ils 7 da zercladur ha la Polizia chantunala survegnì indicaziuns ch’ina bara sa chattia sin in letg da glera dal flum Landquart tranter Pragg-Jenaz e Schiers.
La persuna morta ha la polizia pudì identifitgar cun l'agid d'in'analisa ADN: I sa tracta da l’um da la Tschechia da 66 onns ch’era sparì dapi ils 27 da matg suenter in accident d’ina bartga da gumma sin la Landquart.
La bara è vegnida salvada cun l’agid dal CAS e sfunsaders da la polizia. La Polizia chantunala dal Grischun e la procura publica grischuna examineschan vinavant il motiv da l’accident.
RR novitads 11:00